Foto: FaH



SPLITSKA policija uhitila je 49-godišnjeg Stevu M. iz Bijeljine nakon što je u ponedjeljak rano ujutro zapalio vatru kod crkve Svetog Betlema na Marjanu.

"Kraj crkve je skupio balvane, složio ih i pokušao zapaliti. Zadimilo je, a to mjesto se nalazi točno ispod naše promatračnice. Bilo je nešto iza 6 sati, ali djelatnici su bili na oprezu, primijetili su dim i alarmirali vatrogasce. Viđen je nešto kasnije 200 metara dalje kako slaže balvane pa smo uputili policiju na to mjesto", kazao nam je Robert Koharević, ravnatelj Park šume Marjan.

Policija je utvrdila da se nije radilo o terorističkom aktu. Stevo je navodno palio vatru da podgrije konzervu.

Tekst se nastavlja ispod oglasa

Priveden je na Prekršajni sud zbog paljenja vatre na otvorenom i skitničarenja. Stevo, naime, nema prijavljeno prebivalište u Hrvatskoj, a već je jednom zbog toga dobio izgon iz Hrvatske.

Završio je na 15 dana u zatvoru.